Diari Oficial de la Generalitat Valenciana


Sumari del DOGV 9201, del 25-10-2021 (2021/9492)

RESOLUCIÓ de 30 d'agost de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger El Montgó International Waldorf School, de Xàbia.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9492


Data del document
:   30-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 d'agost de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger El Montgó International Waldorf School, de Xàbia. [2021/9492]  
Antecedents de fet  
  
Primer. L'expedient ha sigut iniciat a instàncies de la representant de l'entitat titular del centre docent estranger El Montgó International Waldorf School, de Xàbia, mitjançant sol·licitud d'obertura i funcionament d'un centre per a impartir els següents ensenyaments del sistema educatiu estatunidenc per a alumnat espanyol i estranger amb un màxim de 110 alumnes:  
- Secció Preescolar (3 a 6 anys) per a un màxim de 40 estudiants.  
  
- Secció Primària (6 a 12 anys) per a un màxim de 70 estudiants  
Segon. A aquest efecte, presenta certificat de New England Association of Schools and Colleges, INC Commission on International Education (NEASC) amb una vigència fins al 31 d'agost de 2022.  
  
Tercer. En data 21 de juny de 2021, la Direcció General de Relacions Culturals i Científiques, Departament de Coordinació de Relacions Culturals i Científiques, del Ministeri d'Afers Exteriors, Unió Europea i Cooperació emet informe, de conformitat amb l'article 7.7 del Reial decret 806/1993, de 28 de maig, sobre règim de centres docents estrangers a Espanya.  
Quart. En data 25 de juny de 2021, i d'acord amb l'article 22.2 del Reial decret 806/1993, el Ministeri d'Educació i Formació Professional emet informe sobre aquest tema.  
Cinqué. Consten en l'expedient informes favorables de la Unitat Tècnica i de la Inspecció Educativa de la Direcció Territorial a Alacant d'aquesta conselleria.  
  
Fonaments de dret  
  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993 hauran de reunir els requisits que, per a la creació de centres docents i la validesa oficial plena dels seus ensenyaments exigisca la legislació dels països conforme al sistema educatiu dels quals pretenguen impartir aquestes.  
Complint amb l'esmentat article, el centre presenta certificat New England Association of Schools and Colleges, INC Commission on International Education (NEASC), amb una vigència fins al 31 d'agost de 2022, per a impartir els següents ensenyaments del sistema educatiu estatunidenc:  
- Secció Preescolar (3 a 6 anys) per a un màxim de 40 estudiants.  
  
- Secció Primària (6 a 12 anys) per a un màxim de 70 estudiants  
  
3r. Atés que el centre sol·licita autorització per a impartir ensenyaments reglats equivalents a nivells no obligatoris del sistema educatiu espanyol (Educació Infantil) i de conformitat amb l'article 22.2 del Reial decret 806/1993, de 28 de maig, sobre règim de centres docents estrangers, se sol·licita informe de caràcter preceptiu i vinculant a la Secretaria General Tècnica del Ministeri d'Educació i Formació Professional.  
En aquest informe, subscrit pel director general de Planificació i Gestió Educativa, s'informa que «resulta possible comprovar que NEASC és una entitat reconeguda i vàlida als efectes requerits pel Reial decret 806/1993. No obstant l'anterior, el marc normatiu establit per l'esmentat Reial decret 806/1993 requereix la validesa oficial plena dels seus ensenyaments (article 5, apartat 1), aspecte aquest que no pot ser garantit fins a haver aconseguit l'acreditació plena de la NEASC»  
  
(?)  
Si bé aquest certificat indica que El Montgó International Waldorf School reuneix els requisits per a impartir programes educatius reconeguts per la seua equivalència als Estats Units d'Amèrica, el certificat implica una validesa provisional des de la data d'emissió fins al 31 d'agost de 2022, quan el requerit normativament seria la plena acreditació.  
(?)  
En virtut de tot l'anterior, amb el compromís fefaent corresponent de part de l'entitat sol·licitant de proporcionar els documents que permeten verificar els avanços en el progrés fins a aconseguir la plena acreditació per part de la NEASC davant l'Administració educativa competent i limitant els efectes plens a la consecució de l'esmentada acreditació, aquesta direcció general no aprecia obstacles normatius per a admetre i validar la documentació remesa, i l'autorització es fixa exclusivament als nivells equivalents a Educació Infantil i Educació Primària i únicament fins a la data de validesa indicada en el certificat d'idoneïtat.»  
4t. De conformitat amb l'article 7.7 del Reial decret 806/93, «la inscripció exigirà l'informe del Ministeri d'Afers Exteriors, excepte en el cas de centres que impartisquen ensenyaments corresponents a sistemes educatius de països de la Comunitat Econòmica Europea. El referit informe versarà sobre la seua conveniència basada en l'existència de tractats o convenis internacionals subscrits per Espanya o, si no n'hi ha, en el principi de reciprocitat».  
A aquest efecte, consta en l'expedient l'informe del Ministeri d'Afers Exteriors, de data 21 de juny de 2021, que s'expressa en els següents termes:  
«1. Que, examinat el vigent Acord entre el Regne d'Espanya i els Estats Units d'Amèrica en matèria de cooperació educativa, cultural i científica, fet a Madrid el 27 d'octubre de 1994, no s'aprecia cap disposició que impedisca l'establiment d'un centre docent per a impartir ensenyaments al nivell que se sol·licita.  
2. Que tenint en compte el principi de reciprocitat, no aprecia inconvenient que es procedisca a aquesta autorització».  
5é Els centres estrangers a Espanya, d'acord amb l'article 6 del Reial decret 806/93, «hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola. Els centres estrangers a Espanya hauran de disposar d'unes condicions arquitectòniques que possibiliten l'accés i circulació a l'alumnat amb problemes físics, d'acord amb el que s'estableix en la legislació espanyola».  
Per a acomplir aquest precepte, consta en l'expedient informe favorable de la Unitat Tècnica de la Direcció Territorial a Alacant d'aquesta conselleria, de data 11 d'agost de 2021.  
6é. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.  
A aquest efecte, consta en l'expedient informe favorable de la Inspecció Educativa de la Direcció Territorial a Alacant d'aquesta conselleria, de data 14 de juliol de 2021, respecte de les titulacions del professorat, per a la impartició dels ensenyaments equivalents a Educació Primària del sistema educatiu espanyol.  
  
De conformitat amb això, resolc:  
  
Primer  
Autoritzar el centre següent, en els termes i condicions que a continuació s'especifiquen:  
  
Codi: 79215107  
Denominació genèrica del centre: centre docent privat estranger  
Denominació específica del centre: El Montgó International Waldorf School  
Titular: Iniciativa Educativa El Montgó, SL.  
Domicili: carrer Boix, núm. 1.  
Localitat: Xàbia (03333).  
Província: Alacant.  
  
Ensenyaments que s'autoritzen i capacitat:  
S'autoritza la impartició dels següents ensenyaments del sistema educatiu estatunidenc per a alumnat espanyol i estranger amb un total de 110 llocs escolars amb una vigència fins al 31 d'agost de 2022:  
  
- Secció Preescolar (3 a 6 anys) per a un màxim de 40 estudiants.  
  
- Secció Primària (6 a 12 anys) per a un màxim de 70 estudiants  
  
  
Segon  
La present resolució tindrà efectes acadèmics a partir del curs 2021-2022.  
  
Tercer  
Aquesta autorització serà vàlida fins al 31 d'agost de 2022 amb el degut compromís fefaent de part del centre de proporcionar a aquesta conselleria els documents que permeten verificar els avanços en el progrés fins a aconseguir la plena acreditació per part de la NEASC.  
En cas contrari, es procedirà, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 30 d'agost de 2021.- El secretari autonòmic d'Educació i Formació Professional: Miguel Soler Gracia.